text: “Гр-н. в. Б.Смольгау Тамковіча Нікадзіма Сымонава – з абкладаннем згадзіцца. Даручыць РПК дадаткова высвятліць ужыванне працоўнай сілы і яе фактычную колькасць.”
  А вось па гэтаму запісу бачна, што паседжанне абмяркоўвала ня столькі суму падатку, колькі выкарыстанне наёмных работнікаў – вось гэта было галоўным “злачынствам”.
  Мне прыгадаўся дакумэнт з Гістарычнага архіву: рэвізскія казкі засценка Смольгава Слуцкага павета за 1795 год, дзе мне пашчасціла знайсці сваіх продкаў Масакоўскіх. Акрамя склада сям”і і саслоўя, там былі ўказаны адносіны да зямлі – “аседласць”, і таксама крыніца існавання – чым корміцца сям”я. У аседлых гэта “хлебапашаства”, а ў неаседлых, ня маючых ані сваёй, ані арандаванай зямлі, у гэтай графе быў запіс: “корміцца з найму ў вёсцы”. Мяркую, што гэта было, як зараз гавораць, узаемакарыснае супрацоўніцтва, а не злачынства адных супраць другіх.